Haeba letsoalo la ka le ntumella ho amohela karoloana ea mali, ho na le likotsi life tse amehang ka moriana oo? Ke mefuta efe e meng ea phekolo e teng? 21 E mong le e mong oa rōna o lokela ho etsa sohle se matleng a hae ho hana mashano ’ohle a Satane, ho akarelletsa leshano la hore ha re ba bohlokoa kapa hore ha re ratehe. Haeba lintho tseo u fetileng ho tsona bophelong li entse hore u inke u le tšitiso e khōlō hoo le lerato la Molimo le tebileng le ke keng la e koahela, kapa u nke hore mesebetsi ea hao e molemo ha e na thuso hoo le mahlo a hae a bonang tsohle a ke keng a e hlokomela, kapa hore libe tsa hao li ngata hoo le lefu la Mora oa hae ea ratoang le ke keng la li koahela, u rutiloe leshano. Hana mashano ao ka pelo eohle ea hao! A re tsoeleng pele ho kholisa lipelo tsa rōna ka ’nete e mantsoeng a Pauluse a bululetsoeng: “Ke kholisehile hore leha e le lefu kapa bophelo kapa mangeloi kapa mebuso kapa lintho tse teng hona joale kapa lintho tse tlang ho tla kapa matla kapa bophahamo kapa botebo kapa pōpo leha e le efe e ’ngoe li ke ke tsa khona ho re arohanya le lerato la Molimo le leng ho Kreste Jesu Morena oa rōna.”—Baroma 8:38, 39.